b'\n_START_ARTICLE_\nAavo Otsar\n_START_PARAGRAPH_\nAavo Otsar (8. november 1941 Kohtla-J\xc3\xa4rve \xe2\x80\x93 26. m\xc3\xa4rts 2004 Tartu) oli eesti majandusteadlane.\n_START_SECTION_\nElulugu\n_START_PARAGRAPH_\nAavo Otsar oli t\xc3\xb6\xc3\xb6lise poeg._NEWLINE_L\xc3\xb5petas 1960 Kohtla-J\xc3\xa4rve 5. Keskkooli, 1965 Tartu Riikliku \xc3\x9clikooli majandusteaduskonna. Oli 1965\xe2\x80\x931968 Eesti NSV TA Majanduse Instituudi teadur, aastast 1968 T\xc3\x9c raamatupidamise kateedri assistent, 1970\xe2\x80\x931992 vanem\xc3\xb5petaja, aastast 1992 rahanduse ja arvestuse instituudi \xc3\xb5ppe\xc3\xbclesande t\xc3\xa4itja. \xc3\x95petanud finantsaruandluse anal\xc3\xbc\xc3\xbcsi, maksuarvestust, ettev\xc3\xb5tte majandusanal\xc3\xbc\xc3\xbcsi.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: ettev\xc3\xb5tete majandustegevuse anal\xc3\xbc\xc3\xbcs. P\xc3\xa4rast T\xc3\x9c-st lahkumist t\xc3\xb6\xc3\xb6tas ettev\xc3\xb5tteis pearaamatupidajana. Koos Moskva teadlastega osalenud uurimisprojektis "Tootmiskoondiste efektiivsuse suurendamise reservid" ja projektis "Tartu Kliinilise Lastehaigla kulude v\xc3\xb5rdlev anal\xc3\xbc\xc3\xbcs". \xc3\x9cle 30 teadustr\xc3\xbckise, sh 1 monograafia, \xc3\xb5ppevahendid ja \xc3\xb5ppemetoodilised materjalid.'